
Forsiden: 

Den 25. december 2000 ved 16- 
16.30 tiden blev et punktformet, 
lysende objekt iagttaget af en 
del mennesker fra Bremen i 
Nordtyskland og filmet med 
et videokamera, medens lyset 
langsomt bevægede sig på him¬ 
len. 

Læs mere i Ole Henningsens 
artikel "Fænomen over 
Bremen". 

Skandinavisk UFO Information 
SUFOI 

Postboks 6,2820 Gentofte 
Formål 

1) SUFOI er en forening, der har til 
formål at bidrage til forståelsen af 
ufofænomenerne ved indsamling og 
bearbejdning af kildemateriale 
(observationsberetninger, forsøgsre¬ 
sultater, bøger m.m.), samt at udbre¬ 
de kendskabet til emnet ved publika¬ 
tioner, foredrag og anden udadvendt 
virksomhed. 

2) Det er SUFOI's opfattelse, at kil¬ 
dematerialet udgør et vigtigt grund¬ 
lag for undersøgelser og oplys¬ 
ningsarbejde ud fra en seriøs og kri¬ 
tisk synsvinkel. 

3) Ved et ufofænomen forstår vi en 
beretning om et himmelfænomen, 
hvis væsentligste kendetegn er, at det 
selv efter en nøje undersøgelse fore¬ 
taget af kompetente personer, ikke 
kan forklares som værende et kendt 
fænomen. 

4) Da fænomenerne endnu er uopkla¬ 
rede, ønsker SUFOI ikke at fremhæ¬ 
ve eller afvise nogen bestemt teori 
om deres art eller oprindelse. 

SUFOI ledes af repræsentantska¬ 
bet. 

Formand 

Kim Møller Hansen, Eilekiersvej 
14, Benløse, 4100 Ringsted. E-mail: 
box 7151 @post3. tele. clk 

Områdeansvarlige 

Rapportarbejde 

Egon Olsen (SUFOI's Oplysning), 
Grønhøjvej 21,8700 Horsens. 

75 65 32 42. 

Udgivelser 

Kim Møller Hansen 

Informationsarbejde 

Peter Nørgaard, Lysåvej 2, 8600 

Silkeborg. 86 80 26 13. 

Hjemmeside 

Flemming O. Rasmussen, 

Rugmarken 2, 8520 Lystrup. 

86 22 53 24. 

Øvrige repræsentantskab 

Per Andersen (regnskabsafdeling), 
Jyllingevej 111,2720 Vanløse. 

38 71 96 64. 

Lars H. Andersen (informations¬ 
medarbejder), Herningvej 11B, L, 
6950 Ringkøbing. 

Jørgen Bengtvig (arkivar), 
Galgebakken Skrænt 3-15A, 2620 
Albertslund. 43 64 44 69. 

Torben Birkeholm, Aadalsvej 16, 

9210 Aalborg SØ. 98 14 70 97. 

Jan Hansen (ekspedition), 
Posekærvej 42, 6200 Aabenraa. 

Ole Henningsen, Duegård, 
Højrebyvej 59, 4920 Søllested. 

54 94 11 69. 

Henrik Klinge Pedersen, 

Købmagergade 59, 1., 1150 
København K. 

Asle Nielsen (SUFOI's Oplysning), 
Asgaardsvej 1, 8700 Horsens. 

40 72 11 17. 

Bo Nielsen, Kunnerupvej 21, Kolt, 
8361 Hasselager. 86 28 31 91. 
Flemming Poulsen (SUFOI's 
Oplysning), Lufthavnsvej 144, 
Beldringe, 5270 Odense N. 

65 95 40 77. 

Michael Storm (bogarkiv), Durup 
Allé 80, 2730 Herlev. 44 92 41 80. 
Lars Thomas (konsulent), 

Ægirsgade 49, 3.th., 2200 
København N. 

35 83 84 81. 


SUFOI styrkes 


"Det seneste år har været begivenhedsrigt for 
xxx. Og fremtiden tegner også meget spænden 
de! - Vi er på mange måder styrket, så vi også 
i fremtiden vil kunne tilbyde dig flere og endnu 
bedre ..." 


Nej! Det er ikke optakten til en 
jubeloptimistisk nytårsudtalelse fra 
SUFOI's ledelse, men indledning¬ 
en til et brev fra et pengeinstitut, 
der sendte mig skatteoplysninger 
for 2000, og som samtidig lovede 
nye, epokegående - og svært gen¬ 
nemskuelige - banktilbud. 

SUFOI vil også styrkes. Vi vil 
udrette noget og sikre foreningen 
en spændende fremtid. Ikke ved 
fusioner, opkøb af konkurrenter, 
navneskifte o.lign., som det er ble¬ 
vet praksis mange steder. Men ved 
at inddrage SUFOI's medlemmer - 
og det første skridt bliver en høring 
den 31. marts. 

SUFOI er en forening med en 
målsætning, som forpligter. I mere 
end 40 år har mange aktive men¬ 
nesker været med til at opbygge 
SUFOI og opfylde målsætningen 
gennem en stor, uegennyttig ind¬ 
sats. Deres indsats aftvinger 
respekt. 

SUFOI vil eksistere i mange år 
endnu, men det skal helst være 
som en forening, der aktivt forsø¬ 


ger at leve op til sit formål. Vi kan 
vælge en række retninger, som for¬ 
eningen i fremtiden kan bevæge 
sig i. Vi ønsker at sætte disse 
muligheder til debat i det bredest 
mulige forum. Derfor inviterer vi 
alle SUFOI's medlemmer (= UFO- 
Nyt abonnenter) til en høring den 
31. marts. 

Høringen finder sted i 
Københavnsområdet. På høringen 
vil der være indlæg, debat og tale¬ 
tid til alle. Der bliver også mulig¬ 
hed for at knytte nærmere kontakt 
til foreningen. 

Af hensyn til den videre plan¬ 
lægning skal alle, som ønsker at 
deltage i høringen, udfylde neden¬ 
stående kupon (eller en fotokopi af 
den) og sende den til SUFOI 
senest den 1. marts. Alle deltagere 
vil derefter få nærmere oplysning¬ 
er om arrangementets detaljer. 

Vel mødt til SUFOI's høring den 
31. marts! 

□ 


AF KIM MØLLER 
HANSEN 



Tilmelding til SUFOI høring 

Undertegnede er UFO-NYT abonnent og ønsker at deltage 
i høringen om SUFOI's fremtid 


Navn ______...__ 

Adresse . 

Tlf. ......___ . 

E-mail ________^... 

Indsendes senest den I. marts til 

SUFOI, Postboks 6, 2820 Gentofte 

Observationer 


Spændende rapporter 
på nettet 


Det sker ofte, at der til SUFOI's hjemmeside www.sufoi.dk rapporteres om 
ældre observationer. Her gengiver vi to af de mere interessante, præcis 
som de er blevet indberettet. 


AF OLE 

HENNINGSEN 



Frisbee-ufo på villavej 


En 29-årig psykologistuderende 
havde i sommeren 1980 eller 1981 
en ejendommelig oplevelse i 
Holbæk sammen med to andre 
børn: 

"Jeg var omkring 10-11 år gam¬ 
mel. Nabodrengen (et år ældre), 
min søster (3 år yngre) og jeg kas¬ 
tede efter mørkets frembrud med 
frisbee på en stille villavej i 
Holbæk. Det var ikke en rigtig fris¬ 
bee, men en plastictallerken. 

Vi kom til at kaste den ind i køb¬ 
mandens gård og indstillede derfor 
legen, da vi ikke kunne komme ind 
i gården og hente den. 

Det var stille og stjerneklart. Vi 
blev stående ude på vejen (midt på 
vejen) og snakkede. Min søster og 
jeg stod ved siden af hinanden over 
for nabodrengen. Der var ca. 1-1,5 
meter imellem os. Min søster og 
jeg stod med ryggen mod vest, og 
nabodrengens ryg vendte mod øst. 

Da vi havde stået der i nogle få 
minutter, kom den. 

Den var skiveformet og var ca. 

20 cm i diameter. Formen var som 
to tallerkener, der slås sammen, så 
bunden peger opad på den ene og 
nedad på den anden. Den havde 
ingen koøjer eller blinkende lam¬ 
per. 

Det mest ejendommelige ved 
dens udseende var, at den lignede et 
hologram: Det så ud, som om den 
kun bestod af lys (grønt) og ikke 
fast materie - dog ikke som et lys¬ 
skær, hvis form ikke kan ses, som 
når man ser direkte på en kraftig 
lyskilde. Den havde derimod en 
klart afgrænset form. 

Jeg kunne se lige igennem den, 
men kunne ikke se ind i den (sic!). 

Den kom fra nordlig retning i en 
højde, der var lige under min øjen¬ 
højde dengang. Jeg så den, da den 
var et par meter fra os. Den fløj 
lige imod os i et tempo, der svarer 


til langsom gang. Dens bevægelse 
var jævn, og den fløj ikke i siksak 
eller hoppede eller lign. Den fort¬ 
satte og fløj lige ind imellem os. 

Jeg (og de to andre) var under en 
meter fra den og kunne have rørt 
ved den, hvis jeg turde. 

Den fortsatte ind imellem os og 
videre i samme retning, tempo og 
højde. Den fløj ca. 5 meter videre, 
hvorefter den steg opad ca. 45 gra¬ 
der, accelererede og forsvandt på 1 - 
2 sekunder. 

Den fløj ikke ind i en sky, da det 
var skyfrit, heller ikke om bag 
noget andet. 

Da den var forsvundet, spurgte 
nabodrengen, om vi også havde set 
den. Vi nikkede og løb ind til min 
mor og fortalte hende det. 

Jeg vidste allerede dengang, at 
man kunne glemme vigtige ting, så 
jeg gennemgik omhyggeligt ople¬ 
velsen for at være sikker på at 
kunne huske detaljerne. 

Jeg talte aldrig med nabodrengen 
om det igen, og jeg mistede kontak¬ 
ten med ham, da vi flyttede kort tid 
efter. 

Min søster kan kun huske at have 
set noget mærkeligt, men kan ikke 
huske nogen detaljer." 

Et meget smukt syn 


En 30-årig pædagogmedhjælper i 
Jels (6630) skriver: 

"Jeg så, at I også gerne ville have 
'gamle’ observationer, så jeg vil for¬ 
tælle om min. 

En dag sidst i maj 1993 (kan 
desværre ikke huske datoen præ¬ 
cist) kl. ca. 22.30 sad jeg ved min 
skrivemaskine, da jeg pludselig får 
en underlig fornemmelse af, at 
nogen kigger på mig. Jeg boede 
dengang ret langt ude på landet og 
gik hen for at kigge ud af vinduer¬ 
ne (hvis der nu var nogen udenfor). 

Mod syd over Haraldsholmskov 
(mellem Skodborg og Jels), som jeg 


har frit udsyn til over åben mark, 
svævede nogle små, hvide stjerner 
rundt mellem træerne. Jeg kan ikke 
sige, hvor store de var, da det der 
med afstandsbedømmelse ikke er 
min stærke side. Men på størrelse 
med de største stjerner vi kan se 
her fra Jorden. Der var ca. 1 km 
over til skoven, vil jeg skyde på. 

Jeg gik udenfor for at kigge nær¬ 
mere på stjernerne, men kunne ikke 
gå ret langt væk, da jeg havde et 
sovende barn inde i huset. Det var 
et meget smukt syn. Jeg stod længe 
og så på det. Helt stille var der. 

Efter et stykke tid kom et større 
objekt til syne over trætoppene. Det 
lignede en kugle med en ring om 
og pulserede i rødt, grønt (blåt) og 
hvidt. Kuglen svævede hen over 
træerne og lavede et underligt møn¬ 
ster. Stadig ikke en lyd. 

Jeg kan huske, at jeg kiggede på 
uret og så, der var gået et kvarters 
tid. 

Min daværende kæreste kommer 
hjem fra arbejde og ser også lysene. 
Kuglen stoppede op et øjeblik for 
så at forsvinde ned over Jels søer¬ 
ne. Det var en ubeskrivelig smuk 
oplevelse, som jeg ikke ville have 
været foruden. Jeg havde hele tiden 
en dejlig fornemmelse af'ro'..." 

□ 

Har du set noget 
mystisk på himlen? 

Så kontakt SUFOI 
på tlf. 70 20 11 22. 

På hjemmesiden www.sufoi.dk 
kon du også udfylde 
et indberetningsskema. Vi 
undersøger efter bedste evne 
og ressourcer de mest interes¬ 
sante observationer. 

Kendt skuespiller så ufo 


Skuespilleren Lars Bom så i 1978 
et ufofænomen under ferie på den 
spanske ø Menorca. 

Lars Bom fortalte i efteråret 
2000 til den danske presse om sin 
spændende oplevelse: 

"Jeg er sikker på, at jeg har set 
en ufo. Det var et kugleformet, 
stærkt lys, der bevægede sig meget 
langsomt og lydløst cirka 10 meter 
oppe i luften ude over vandet," for¬ 
tæller Lars Bom til ugebladet SE & 
HØR's Mette Sørensen. 

"Først prøver man at forklare det 
som et vejrfænomen. Det er det let¬ 
teste. For det er svært at forklare 
folk om en sådan hændelse. Jeg 
tror, at alle kan komme i kontakt 
med det ukendte, hvis man lader 
det mentale få mere plads og ikke 
lukker af," siger den 39-årige skue¬ 
spiller. 

Lars Boms oplevelse fandt sted 
under en ferie på den spanske ø 


Menorca i Middelhavet. Menorca er 
lidt mindre og ligger nordøst for 
spanske ferieø Mallorca, der hvert 
år besøges af mange danske turis¬ 
ter. 

Den da 17-årige Lars Bom var 
sammen med nogle jævnaldrende 
kammerater på teltferie og havde 
slået sig ned på stranden og var 
krøbet i soveposerne for natten. 

Pludselig rykker nogen voldsomt 
i teltet og råber til Lars og de andre 
sovende kammerater, at de skal 
komme ud. Nu! 

"På stranden står omkring 40 
mennesker og stirrer vantro på en 
gigantisk guldkugle, der svæver 10 
meter over vandet cirka 100 meter 
fra strandbredden. Kuglen bevæger 
sig langsomt, i gå-tempo, langs 
kysten," fortæller Lars Bom til 
Ekstra Bladets Susse Wassmann i et 
interview den 22. oktober 2000. 

"Mærkeligt nok var der ingen, 


der tog billeder. Vi var simpelt hen 
så paffe - stod bare der. Bagefter 
satte vi os ned og åbnede jeg ved 
ikke hvor mange flasker gin, og 
drak os vinde og skæve. For det var 
bare for stort. Midt om natten. 

Totalt vindstille. Stjerneklart. Det 
var for urealistisk. Men vi så det," 
tilføjer han. 

"Der skete noget den sommer på 
Menorca, som jeg aldrig har forstå¬ 
et. En uforklarlig hændelse, som 
jeg ikke behøver at forstå. Jeg ved 
bare, at jeg har oplevet det," slutter 
Lars Bom. 

□ 


Pas nu på! 


Man går åbenbart ikke ustraffet og 
tramper rundt i folks kornmarker - 
længere. 

I efteråret 2000 modtog vi fra en 
af UFO-Nyts gamle venner, Per 
Borgaard, en lille hilsen sammen 
med et usædvanligt nyhedstelegram 
fra England. 

I telegrammet hed det, at en 29- 
årig englænder blev arresteret efter 
at være fotograferet i færd med at 
lave korncirkler - de komplicerede 


mønstre, der opstår i kornmarkerne 
om natten, og som af nogen ses 
som bevis for rumvæseners tilste¬ 
deværelse. 

En reportage i den engelske avis 
"The Independent" fortalte, at 
Matthew Williams fra Wiltshire i 
det vestlige England var blevet 
anklaget for at have forårsaget 
ulovlige skader. Han er den første 
englænder, der er blevet arresteret 
for at have fabrikeret korncirkler. 


Arrestationen siges samtidig at 
have givet det første bevis på, at 
korncirkler - der har fascineret fans 
af det overnaturlige i årevis - kun 
er "kompliceret" svindel. 

Nå, nå, små slag. Der er ikke 
noget nyt i, at folk tramper mønstre 
i kornmarker, men at man bliver 
arresteret for det - ja, det er jo en 
nyhed! 

□ 


Ufoer i Malmø 

Den 21.-22. april afholder UFO-Sverige landsmø¬ 
de i Malmø. Lørdagen er reserveret til et lukket 
møde, men om søndagen slås dørene op for 
offentligheden. Fra kl. 11 til 19 kan publikum 
besøge en stor plancheudstilling, overvære adskil¬ 
lige ufoforedrag på svensk og dansk og måske 
lade sig friste af de nyeste bøger, videoer etc. 

Arrangementet finder sted i Kockum Fritid, 

Våstra varvsgatan 8 i Malmø. Billetten til udstil¬ 
lingsområdet koster Skr. 40, og hvert foredrag 
koster Skr. 10. Nærmere oplysninger fås på: 
www.ufo.se 

Vel mødt i Malmø den 22. april! 


Udstilling 

SUFOI’s plancheudstilling kan til og med uge 8 
ses på Ramsø Bibliotek (Viby Sjælland). 

Vil du gerne have udstillingen til et bibliotek i 
dit lokalområde, så ring på tlf. 70 20 1 1 22 eller 
skriv til: info@sufoi.dk 

Fra vores udsendte 


TEKST & FOTOS: 
KLAUS AARSLEFF 



UFO Museet i 
Roswell. 


Ufo-gåden der nægter at dø 


Et besøg i Roswell/ hvor ufoerne styrtede/ og byen gik i selvsving. Myter 
og hysteri altsammen. Eller er det...? 


Hvad gør man, når man er i staten 
New Mexico i USA og har fire 
dage, der skal fordrives? En ægte 
ufonatiker vil ikke være i tvivl. 

Man lejer en bil og kører til 
Roswell. 

Selv er jeg kun ufoist i lettere 
grad, men jeg er altid med på en 
kikker, når det gælder noget snur¬ 
rigt eller mærkeligt. Så bevæbnet 
med kamerataske og vejkort satte 
jeg mig ind i en bil i Albuquerque, 
proppede en CD med Mozart i ste¬ 
reoanlægget og styrede mod sydøst 
- ned i det solsvedne steppe- og 
prærieland nær grænsen til Mexico 
og Texas. 

Jeg havde ikke reserveret plads 
på noget motel eller hotel, for jeg 
havde ikke fantasi til at forestille 
mig, at der kunne være overvæl¬ 
dende gang i turismen i denne fjer¬ 
ne flække. Det var trods alt tre år 
siden, man havde fejret 50 års jubi¬ 
læet for det legendariske og stærkt 
omdiskuterede ufo-styrt i 1947. 

Fire timer senere trillede jeg ind i 
Roswell. Byen var større, end jeg 
havde troet. Der var også et stort 


Militærakademi med et skilt foran 
hovedindgangen: "Welcome to the 
Family Reunion Weekend!” - 
Famil ieweekend. 

Alle vegne spankulerede karse¬ 
klippede kadetter rundt iført brune 
uniformer med pressefolder så 
skarpe som samuraisværd. Og alle 
var de omgivet af forældre og søs¬ 
kende i bermudaskjorter og sprag¬ 
lede, korte bukser. En ganske for¬ 
nuftig påklædning. Først efter mør¬ 
kets frembrud dalede temperaturen 
nemlig ned under 40 grader. 

Bortset fra kadetterne havde de 
besøgende familier én uheldig ting 
til fælles: De boede på byens hotel¬ 
ler. 

Æbletærte og aliens 


Da jeg havde været inde på de før¬ 
ste fem hoteller, blot for at få at 
vide at alt var optaget, stoppede jeg 
ved et cafeteria for at få en kop 
kaffe og en æbletærte (de laver ver¬ 
dens bedste æbletærter i USA). 

"Hi!” sagde den unge mand bag 
skranken. "Come for the reunion?" 


"Nej," svarede jeg. "Jeg er jour¬ 
nalist. Jeg er kommet for at kikke 
lidt på den berømte ufo-affære." 

"You don’t say." 

Da han lidt efter kom med min 
tærte, satte han sig overfor. 

"Den historie er god nok," betro¬ 
ede han mig. "En af mine kamme¬ 
rater, John Stone hedder han, hans 
far arbejdede på Roswell Luftbase, 
da de kom med de små aliens fra 
ufo-styrtet. Gamle Stone er død nu. 
Men jeg har flere gange hørt ham 
fortælle om de mærkelige begiven¬ 
heder dengang i 1947. Han svor, at 
han havde set fire små, døde væse¬ 
ner, som lignede en slags menne¬ 
sker, han aldrig havde set før. Man 
fortalte, at de var blevet fundet 
sammen med vraget af et forulyk¬ 
ket rumfartøj. Straks efter blev der 
lagt låg på sagen." 

"Du har hørt ham fortælle det?" 
spurgte jeg. 

"Javist. Flere gange. Jeg er ikke i 
tvivl. Hvorfor skulle han lyve om 
den sag? Næh, han var en OK fyr." 

Jeg betalte og gav gode drikke¬ 
penge. Så gik jeg ud for at finde et 

hotelværelse. Man må jo gå meto¬ 
disk til værks - først seng, siden 
ufo. 

Galskab eller...? 


En halv time senere var jeg installe¬ 
ret på et motel med det for min 
bankrådgiver velklingende navn 
"Economy Inn M , og jeg cruisede til¬ 
bage gennem Roswell ad hovedga¬ 
den Main Street. Her i byens midte 
ligger nemlig Roswell Kino, som 
forlængst har opgivet ævred. I ste¬ 
det er den gamle biograf blevet 
ombygget til noget så usædvanligt 
som et ufo-museum. 

I de følgende dage blev "The 
International UFO Museum and 
Research Center" min base. Jeg 
læste plancher og studerede foto¬ 
grafier. Jeg læste talrige beedigede 
rapporter og breve fra folk, som 
angiveligt havde set noget, hørt 
noget eller været med til noget 
dengang i 1947. 

Ufo-museet i Roswell er ganske 
stort, og midt blandt de udstillede 
genstande er også ufotidsskrifter fra 
den ganske verden endog et ældre 
eksemplar af UFO-N yt. 

Langsomt begyndte jeg at undre 
mig. 

Før jeg kom til Roswell, var jeg 
overbevist om, at det hele måtte 
være hysteri og vås. Amerikanere 
er jo som bekendt mere naive end 
koldsindige skandinavere (ikke 
sandt?). Men efter et par dage var 
jeg mindre sikker. Der må vel trods 
alt være grænser for galskaben. 

Alle disse breve og erklæringer fra 
folk, der havde været involveret 


dengang. Kunne de virkelig alle 
sammen være skrevet af landsby¬ 
tosser og skøre sjæle? 

Midt i museet er der en stor gen¬ 
givelse af et fotografi, som ifølge 
militærmyndighederne skal vise de 
"ufo-rester", der førte til en så vold¬ 
som opstandelse. To mænd sidder 
med et par kvadratmeter krøllet 
aluminiumsfolie og nogle knække¬ 
de træpinde.’ Der er tale om en 
radarreflektor fra nogle særlige pro¬ 
jekt Mogul vejrballoner, som man 
eksperimenterede med dengang 
over ørkenerne i New Mexico. 

Ifølge myndighederne vardet en 
sådan ballon, der forulykkede nord 
for Roswell. Hverken mere eller 
mindre. 

Virkelig? Kan det passe, at folk i 
Roswell dengang var så tossede, at 
de gik i selvsving over en gang 
krøllet alu-folie? 

Kan det passe, at noget, der mest 
af alt ligner indpakningen til en 
Thanksgiving kalkun, fik bedste¬ 
borgere i Roswell til at tale om små 
ufonauter med skæve øjne og store 
hoveder og om lette metalplader, 
der ikke var til at bøje - hvoraf 
nogle var beskrevet med underlige 
tegn samt om tallerkenformede far¬ 
tøjer med underlige instrumenter? 

Var det fx også dette krøllede 
alufolie, der senere fik den lokale 
bedemand til at skrive i en erklæ¬ 
ring, at luftbasen kort efter bestilte 
en ladning små kister hos ham sam¬ 
tidig med, at man udspurgte ham 
om balsameringsvæsker? For nu 
blot at nævne et enkelt af de mange 
vidner. 



Styrt på styrt 


Da jeg havde set på plancher og 
kort i længere tid, var jeg ikke 
alene forundret, men også forvirret. 
Jeg opdagede nemlig, at der i mate¬ 
rialet tales om mindst to forskellige 
ufo-nedstyrtningssteder. Et sted ved 
El Capitan bjerget små 75 km vest 
for Roswell og et sted yderligere 
200 km mod vest på San Agustin 
sletten nær byen Horse Springs. 
Nordvest forbyen, nær Foster 
Ranch, havde man desuden fundet 
metalrester, som også skulle stam¬ 
me fra et ufo. Her taler vi imidler¬ 
tid kun om hardcore sagerne. I til¬ 
gift er der en række observationer, 
påståede nedslagssteder og fundste¬ 
der for ufo-rester - alle af mere 


Blandt UFO mu¬ 
seets tilbud er et 
veludstyret 
forskningsbiblio¬ 
tek. 

Det påståede ufo- 
ned styrtningsted 
ved El Capitan. 


En alien bag glas 
og ramme på ufo¬ 
museet. Dukken 
på briksen blev 
brugt i spillefil¬ 
men “ Roswell” 
(1994) 



tvivlsom karakter. 

For at få redet trådene ud, hen¬ 
vendte jeg mig til en af museets 
kustoder. 

"Hmmm," sagde hun. "1 dag vil 
jeg mene, at de fleste er af den 
opfattelse, at der skete et sammen¬ 
stød mellem to ufoer et sted over 
New Mexico. Herefter forulykkede 
de begge, og de blev i al hast fjer¬ 
net af militæret fra deres nedstyrt¬ 
ningssteder. Metalresterne, der blev 
fundet ved Foster Ranch, var rester 
fra selve kollisionen." 

Hele to ufoer. Man må sige, at 
når de fortæller skrøner i Roswell, 
gør de det til gavns. Hvis det altså 
er en skrøne... 

Jeg studerede nogle kort over de 
påståede nedstyrtningssteder, og så 
kørte jeg til El Capitan bjerget, som 


viste sig at være det sted, der var 
lettest tilgængeligt. Man skulle kun 
spadsere en halv times tid i terræ¬ 
net for at nå frem til nogle klipper, 
som et ufo ifølge rygtet bragede 
ned i en julinat i 1947. 

Et øjenvidne til styrtet, Jim 
Ragsdale, fortalte senere, at ufoet 
ramte jorden kl. 23.30 den 7. juli. 

På det tidspunkt lå han blot nogle 
hundrede meter derfra på ladet af 
en truck sammen med en veninde, 
Trudy Truelove. (Historien må være 
sand. Hvem ville nogensinde turde 
opfinde sådan et efternavn til en 
elskerinde?). 

"We were having a good old 
time, when suddenly..." 

De nød altså livet i den lune New 
Mexico nat, da der pludselig lød et 
brøl og et vældigt brag. En taller¬ 


kenformet metaltingest med en dia¬ 
meter på 20 fod var kommet bul¬ 
drende hen over hovedet på dem og 
havde ramt jorden. Straks efter så 
de, at det var en fartøj af en art, og 
de så nogle små, menneskelignende 
væsener... 

Kort efter dukkede militæret op, 
og Jim og Trudy blev truet til tavs¬ 
hed. 

Det hævdede Jim Ragsdale i 
hvert fald, da han mange år senere 
for første gang fortalte hele den 
dramatiske historie på sit dødsleje. 

Hvis du vil vide mere end 
Einstein... 


Roswell mysteriet vil næppe nogen¬ 
sinde blive løst. Ufonatikerne vil 
nok ikke stille sig tilfredse med 
mindre end en total indrømmelse 
fra myndighedernes side - fremlæg¬ 
gelse af fotografier, dissektions¬ 
journaler, oplysninger om ufoer- 
nes/ufoets nuværende gemmested 
etc. 

Indtil denne indrømmelse kom¬ 
mer, vil spekulationerne og det 
vilde gætteværk fortsætte. 

Men det betyder naturligvis ikke, 
at ufo-folket ikke har en sag. 

Da Roswell-affæren endnu var 
forsidestof i 1947 spurgte en jour¬ 
nalist Albert Einstein, hvad han 
mente om denne ufo-snak. 

"Jeg er sikker på, at de har set 
noget dernede i Roswell," svarede 
Einstein. "Hvad det er, ved jeg 
ikke. Og jeg er heller ikke særlig 

interesseret i at finde ud af det." 

Læsere, der er mere nysgerrige 
end Einstein, kan besøge Roswell 
UFO Museums hjemmeside på 
adressen: 
www. iufomrc. com 


□ 



A liens er velkom¬ 
ne i Roswell. 
Meget velkomne 
endda. Indtil nu 
har alene rygtet 
om dem skæppet 
godt i de nærings¬ 
drivendes kasse¬ 
apparater. 





UFO observeret på radar 


Fra tid Hl anden ser man denne overskrift i dagspressen eller i ufotidsskrif¬ 
ter. Umiddelbart lyder det spændende, men ofte finder man artiklen langt 
inde i bladet og som regel midt i agurketiden. Det viser sig da også, at 
observationen enten er af ældre dato eller er foregået et eller andet sted 
på den sydlige halvkugle, så det nærmest er umuligt at kontrollere oplys¬ 
ningerne. Disse artikler er oftest af tvivlsom karakter, og når man læser 
dem som fagmand, får man en fornemmelse af, at de er forfattet af folk, 
hvis viden om radar er meget beskeden. 


Det er meget sjældent, man hører 
om veldokumenterede radarobser¬ 
vationer fra højtudviklede lande 
som Europa og USA. I Danmark 
kender jeg kun til nogle få, ja så få, 
at man ikke behøver en hel hånd 
for at tælle dem, og dem har man, 
mig bekendt, alle fundet en naturlig 
forklaring på. 

Hvorfor ser flyveledere så ikke 
ufoer? De sidder jo hver dag og ser 
på deres radarskærme og har mas- 


n' 



(Foto: H. Bødker) 


ser af muligheder for at se, hvad 
der bevæger sig i luftrummet 
omkring dem. 

Det kan der være flere årsager 
til. En nærliggende grund kunne 
være, at der ikke er nogen ufoer i 
luftrummet. Det kunne også være, 
at flyvelederne har så travlt, at de 
ikke har tid til at kigge efter dem, 
eller måske vil de ikke tale om det. 
Ingen af delene, tror jeg, er den rig¬ 
tige forklaring. 

RA DAR (RAdio Detecting And 
Ranging) er flere ting: dels Primær 
radaren, som blev opfundet af eng¬ 
lænderne under Anden Verdenskrig, 
og dels SSR'en (Secondary 
Surveillance Radar). Derudover er 
der flere andre typer såsom dobler 
radar og tracking radar. Sonar og 
ekkolod er også en slags radar, men 
det er de to førstnævnte, som 
benyttes i flyvekontrollen. 

Primær radaren bygger på det 
grundlæggende radarprincip, nem¬ 
lig en meget retningsbestemt, rote¬ 
rende antenne, der udsender en 


meget kraftig og kort radioimpuls, 
typisk 1.000 gange i sekundet. 

Når impulsen er udsendt, skifter 
radaren over til at lytte, om den 
udsendte impuls har ramt noget og 
vender tilbage som et ekko. Ved at 
måle tiden, fra impulsen blev 
udsendt, til et ekko kommer tilba¬ 
ge, sammenholdt med den roteren¬ 
de antennes retning netop i det øje¬ 
blik impulsen modtages igen, kan 
radaren aftegne et "blip" på opera¬ 
tørens skærm i den rigtige afstand 
og retning. 

Det lyder jo alt sammen enkelt, 
men desværre reflekterer alt muligt 
andet end flyvemaskiner jo også 
signalet, fx bygninger, træer, høj¬ 
spændingsledninger og vindmøller, 
hvilket gør, at der kommer rigtig 
mange ekkoer tilbage, hovedsage¬ 
ligt tæt på antennen typisk ud til en 
ca. 25-30 km. 

Det problem har man løst ved at 
udstyre radaren med en MTI 
(Moving Target Indicator), der kan 
sortere alt det fra, som ikke bevæ- 

(Foto: 

H. Bødker) 


(Tegning: Henrik 
Klinge Pedersen) 


ger sig med en vis minimumshas¬ 
tighed. Dermed er det lykkedes at 
frasortere næsten alle stationære 
ekkoer tæt på antennen, så kun 



bevægelige ekkoer bliver vist. 

Denne radartype er plaget af 
mange fejl af naturmæssig karakter, 
såsom ducting - et fænomen der tit 
optræder en sommermorgen, hvor 
det er tåget. I den vejrsituation er 
der næsten altid inversion, dvs. at 
temperaturen stiger med højden. Vi 
ser det samme fænomen over asfalt 
en varm sommerdag, hvor lysets 
stråler bliver bøjet opad, så himlen 
spejler sig som en flimren. 

Ved ducting er det bare omvendt: 
Radiobølgerne, der normalt udbre¬ 
der sig i lige linjer, bliver bøjet 
nedad af inversionslaget, således at 
jordekkoer bliver synlige helt ud til 
radarens maximumafstand. Det 
betyder, at radaren bliver fyldt med 
jordekkoer og ikke kan bruges. 

Der er ingen tvivl om, at netop 
ducting har givet anledning til fal¬ 
ske uforapporter, idet ducting 
optræder i mange forskellige gra¬ 
der, lige fra at hele scopet er clutte- 
ret til, til at optræde kun i én ret¬ 
ning og måske kun som nogle få og 
små ekkoer, og netop her kan det 
være meget svært at afgøre, om der 
er tale om ducting eller "rigtige" 
ekkoer. 

Sidelopes er en anden kendt fejl. 


hvor et meget kraftigt spor eller et 
spor tæt på antennen så at sige kan 
komme ind i siden af antennen, når 
beamen peger i en anden retning. 
Sporet vil så blive vist på scopet i 
samme afstand som hovedekkoet, 
men i en forkert retning. De to spor 
(der kan godt være flere) vil bevæ¬ 
ge sig synkront vist i samme 
afstand. 

Second return er endnu en kendt 
fejl. Det udsendte signal fra anten¬ 
nen fortsætter jo ud i rummet, hvis 
det ikke rammer noget, også ud 
over radarens maximumafstand, 
men når signalet er nået derud, 
udsender radaren næste impuls. 

Man kan godt forestille sig, hvad 
der nu sker, hvis puls nr. 1 rammer 
et fly og bliver kastet tilbage, efter 
næste impuls er udsendt. Ja, så 
tager radaren fejl af svaret og tror, 
det er den sidste impuls, der kom¬ 
mer tilbage, selv om den har været 
dobbelt så langt ude og nu bliver 
vist som om, den var den sidste 
impuls - altså alt for tæt på. Denne 
fejl er næsten umulig at opdage, da 
sporet opfører sig næsten som et 
normalt spor. Det er nok dette 
fænomen, der i tidens løb har givet 
anledning til de fleste rapporter. 

Den nedgående og opgående sol 
giver også falske ekkoer, når den 
står lige i antennens beam. Det er et 
kendt fænomen og er ret let at gen¬ 
kende. 

Nedbør af enhver art viser sig 
som massive områder på scopet, 
hvor det er vanskeligt at se ekkoer 
igennem. 

Primær radaren har været brugt i 
mange år i flyvekontrollen, men er 
nu stærkt på vej ud til fordel for 
SSR'en. Primær radaren er dyr i 
anskaffelse og kræver megen vedli¬ 
geholdelse. Derudover er den 
behæftet med forskellige problemer 
som beskrevet ovenfor, der gør, at 
den især i kraftig nedbør ikke er 
særlig effektiv, men det er nok mest 


de manglende muligheder for at 
koble store datamængder sammen 
med individuelle spor, der betyder, 
at man i fremtiden ikke vil installe¬ 
re flere nye af denne type radar til 
flyvekontrol. 

SSR'en er skabt til at opfylde de 
krav, som primæren ikke kan løse. 
SSR'en har ligesom primæren en 
roterende retningsbestemt antenne, 
ja ofte er de bygget sammen til en 
roterende enhed. 

Til forskel fra primæren kræver 
SSR'en, at der er en aktiv enhed i 
luftfartøjet, en transponder. 

Ligesom primæren sender SSR'en 
en impuls ud, men her er der tale 
om en langt svagere impuls, nemlig 
en spørgeimpuls. Hvis denne 
impuls, der hele tiden udsendes i 
den roterende antennes retning, 
rammer et luftfartøj, vil transpon- 
deren i luftfartøjet sende et ligele¬ 
des relativt svagt svarsignal. 

Der er tale om en aktiv enhed i 
luftfartøjet, som reagerer på et 
spørgesignal fra jordstationen, og 
det er nu let at koble en masse data 
sammen med dette signal - data der 
siger noget om flyet og dets højde. 

Radaren kan efter samme princip 
som primæren sammenholde anten¬ 
nens retning, og tiden fra spørgeim¬ 
pulsen blev udsendt, til signalet 
vendte tilbage, og herefter indtegne 
det på flyvelederens radarscope, der 
i dag er erstattet af en dataskærm 
og heller ikke længere er mono¬ 
krom, men en farveskærm. 

Det er herefter relativt nemt at 
præsentere de medfølgende data på 
scopet samt udregne flyets hastig¬ 
hed overjorden og kurs for derefter 
direkte at udskrive det på skærmen 
i et klart sprog. 

Flyet bliver heller ikke længere 
vist som et "blip", men er erstattet 
af et track symbol, hvorpå alle rele¬ 
vante oplysninger bliver påhæftet. 

Denne måde at påhæfte data på 
de enkelte luftfartøjer åbner for 
store muligheder. Spredt over hele 
landet står et antal radarstationer. 

De føder deres data ind i et multira- 
darbillede, der dækker hele landet - 
et imaginært billede som kun eksis¬ 
terer inde i computerne. Sådanne 
radarbilleder findes i dag rundt om 
i Europa. 

En dag vil hele Europa være 
koblet sammen i ét stort radarbille¬ 
de, hvor hundreder af radarstationer 
føder data ind i. 

I Danmark henter en flyvekon¬ 
trolenhed de data, netop den enhed 
har brug for, ind fra vores multira- 
darbillede for at servicere netop 
deres område og få det præsenteret 

på deres dataskærme, som nu ikke 
længere er skærme med et sweep, 
der drejer rundt sammen med 
antennen, men en dataskærm der 
opdateres oppefra og ned som på 
en almindelig hjemmecomputer. 

Med disse datamængder til 
rådighed er systemet blevet yderli¬ 
gere udbygget og koblet sammen 
med flightplan computerne. 

Ved enhver flyvning bliver der 
inden start udfyldt en flyveplan af 
piloten. Flyveplanen tastes ind 
lokalt i flightplan computerne. 
Herefter får hver flyvning tildelt en 
individuel kode, som styres fra en 
central computer, således at ikke to 
fly i hele Europa samtidig kan flyve 
med samme kode. 

Når flyet kommer i luften, gen¬ 
kendes den individuelle kode af den 
nærmeste radarstation. Herefter 
hentes data fra flightplan compute¬ 
ren, som nu kædes sammen med 
SSR sporet, og alle relevante oplys¬ 
ninger præsenteres for flyvelederen 
som en tracklabel direkte på skær¬ 
men. Hermed er flyet identificeret 
som det fly, der tidligere afleverede 
sin flyveplan til lufthavnen. 

Ud over de data, der direkte præ¬ 
senteres på skærmen, har flyvelede¬ 
ren mulighed for i sin flyveplanslis¬ 
te, som også kan vises på skærmen 
ved at åbne et vindue, at hente alle 
relevante data om den pågældende 
flyvning - data der under normale 
omstændigheder ikke er plads til på 
skærmen. 

De enkelte flyvekontrolenheder 
henter data fra samme multiradar- 
billede. Kontrolenhederne er altså 
koblet sammen. Det er herefter 
muligt for de enkelte radarflyvele¬ 
dere gennem denne sammenkobling 
at tale sammen via deres radarskær¬ 
me. 

Man kan sende signaler fra en 
radarposition til en anden. 


Eksempelvis vil en radarflyveleder 
på en jysk lufthavn via sin radar¬ 
skærm anmode om en clearance fra 
kontrolcentralen i Kastrup. 

Når flyet er i luften, bliver det 
vist på skærmen i startlufthavnen. 
Det bliver også vist samtidig på 
skærmen i kontrolcentralen i 
Kastrup via multiradarbiledet. 
Flyvelederen i startlufthavnen akti¬ 
verer nu en "hånd" funktion, der får 
det samme fly til at blinke i 
Kastrup. Flyvelederen i kontrolcen¬ 
tralen kvitterer ved via radar at 
sende en clearance tilbage til flyve¬ 
lederen i startlufthavnen, som får 
en meddelelse direkte på skærmen 
hæftet på flyets tracklabel. Dermed 
er der udstedt en flyvetilladelse, 
uden der er rørt en telefon. I prak¬ 
sis går den form for kontrol meget 
hurtigt, og folk, som står bagved og 
kigger, når slet ikke at se, hvad der 
foregår. Denne form for kontrol 
gør, at den enkelte flyveleder er i 
stand til at afvikle meget store tra¬ 
fikmængder. Der er derfor ikke tid 


til at foretage sig så meget andet 
end at koncentrere sig om trafik¬ 
mønsteret. 

For at datamængderne ikke skal 
blive for store, indlægges der i 
praksis filtre, som sorterer uønske¬ 
de spor fra. Det kan være højde¬ 
bånd, fly der befinder sig i højder 
uden for det område, som netop 
denne flyveleder kontrollerer, eller 
bestemte kategorier af flyvning der 
er uinteressant. 

Som det fremgår af det foregåen¬ 
de, er radaren i dag optimeret til 
kun at vise det, man ønsker at se, 
og sortere alt andet fra. 

Datamængderne er så store, at 
hvis man ikke sorterer det unød¬ 
vendige fra, vil flyvelederen drukne 
i informationer. 

Derudover ser flyvelederen kun 
på den lille kasse, han/hun kontrol¬ 
lerer. Det, der ligger uden for eller 
oven over, bliver sorteret fra. Når 
man så sammenholder det med, at 
flyet skal være udstyret med en sort 
boks for overhovedet at kunne blive 
vist på radaren, vil de fleste nok nu 
kunne forstå, at hvis vi tænker på 
ufoer som rejsende intelligensvæs¬ 
ner fra fremmede solsystemer, vil 
de kun blive set på radaren, hvis de 
først har været forbi den lokale 
isenkræmmer og købt en sort boks. 

Tilbage står primær radaren, der 
kan vise ekkoer fra passive fly. 
Primær radaren er stadig i drift 
mange steder, hvor den kører side¬ 
løbende med SSR'en, men vil 
næppe blive erstattet, når den er 
slidt op. Det er muligt med en plot 
extractor at omdanne de primære 
spor til digitale spor. De bliver så 
vist med et andet symbol, så flyve¬ 
lederen kan se, at der er et track fra 
både primær og SSR. 



(Foto: FAA) 


Sådan ser der ud i 
mange kontroltår¬ 
ne i verden over l 
USA holder flyve¬ 
lederne øje med 
ca. 75.000flyv¬ 
ninger pr dag. 
(Foto: FAA) 

Fysiske spor 


Der findes stadig fly, som bevæ¬ 
ger sig uden en transponder, fx 
svævefly der ikke har strøm til at 
drive den, og der vil stadig være et 
behov for at se dem i nærheden af 
lufthavne. 

Primæren er også udmærket som 
vejrradar, hvor man på dage med 
tordenbyger kan bruge den til at 
styre flyene uden om. Det kræver 
imidlertid, at man får den "rå" 
video, og her vil billedet normalt 
blive vist på et separat scope, ofte 
placeret på en sekundær position 
lidt af vejen. 

Vender vi tilbage til hypotesen 
om fremmede intelligensvæsner, 
der besøger os, skulle de teoretisk 
set kunne vises på primæren, men 


sammenholdt med ovenstående er 
der i dag ikke særlig stor opmærk¬ 
somhed på primæren. Den står det 
meste af tiden ubemandet hen. 

Forestiller vi os, at de fremmede 
er i stand til at rejse igennem tid og 
rum, burde det være en let sag for 
dem at skjule sig for vores radarsy¬ 
stemer. 

Med den seneste stealth teknolo¬ 
gi er man i dag i stand til at bygge 
fly, der ikke kan ses på radar - et 
princip der er ret enkelt, men van¬ 
skeligt at forene med moderne flys 
aerodynamiske forhold. 

Står man vinkelret foran et spejl, 
ser man tydeligt sit eget spejlbille¬ 
de. Radaren ser ligeledes tydeligt et 
fly, der flyver lige mod antennen, 


fordi de store flader fra vinger, 
krop og motorer reflekterer signalet 
tilbage mod antennen. 

Træder vi nu et skridt til siden, 
ser vi ikke længere vores spejlbille¬ 
de i spejlet, lyset bliver reflekteret 
skråt ud i rummet, og vi kan ikke 
længere se os selv. Hvis man byg¬ 
ger et fly med lutter skrå flader og 
skarpe forkanter på vinger og krop, 
ingen udvendige motorer og last, 
vil radarsignalet ikke blive reflekte¬ 
ret til antennen. Det vil ligesom 
spejlbilledet blive reflekteret ud i 
rummet: flyet er usynligt for rada¬ 
ren. 

□ 


De skrå flader, skarpe kanter ogen 
særlig belægning på overfladen gør 
F-J17 usynlig for radar. 

(Foto: USAF)' 

Ufoer på radar 


Spændende rapport til salg - igen 

I sit store arkiv har UFO-Nyts medarbejder Ole Henningsen for nylig genfundet duplikerede mate¬ 
rialer, der gør det muligt at fremstille nogle få eksemplarer af den spændende rapport "UFO’er på 
radar", der blev redigeret af Ole Flenningsen og udgivet af SUFOI i 1974. 

Rapporten, der med sine 60 sider er på dansk, indeholder en samling af de frem til udgivelsesåret 
mest omtalte ufo-fænomener observeret på civile og militære radarskærme. 

Professor i atmosfærisk fysik, James E. McDonald, beskæftiger sig i rapportens centrale afsnit ind¬ 
gående med tre specielle hændelser, hvor ukendte fænomener er registreret på radar og detaljeret 
beskrevet. Et af rapportens afsnit bringer for første gang på dansk uddrag af originale ufo-rappor¬ 
ter fra Project Blue Book. Der er desuden et afsnit, som beskriver NATO’s radarkæde NADGE og 
dens daværende funktion. 

I 1968 blev der i Repræsentanternes Hus i USA afholdt et UFO-symposium, hvor en gruppe 
videnskabsmænd orienterede Komiteen for Videnskab og Astronautik om uf o-fænomenerne. En af 
forskerne, dr. Robert L.M. Baker jr., kom i sit indlæg ind på de forskellige sporingssystemers 
muligheder for at opfange ufoer. I den spændende debat efter indlægget deltog bl.a. professor J. 
Allen Hynek og professor Carl Sagan. 

Alt dette og mere til kan læses i "UFO’er på radar". 

60 sider pris kr. 39,00 Bestillingsnummer: B-038 

"UFOer på radar” bestilles ved at indbetale kr. 39,00 + kr. 17,00, i alt kr. 56,00 (porto/ekspe¬ 
dition) på giro 9 11 77 25, Postboks 6, 2820 Gentofte. Skriv bestillingsnummer B-038 på mod¬ 
tagerdelen. 


Fragtfly fulgt af mystiske objekter 
Også radar på jorden registrerede ufoer 


Disse overskrifter kunne man se i Politiken den 1. januar 1987. Den 
16. november 1986 var en Boing 747 tilhørende Japan Airlines (JAL) 
lettet fra Reykjavik for at fortsætte mod endemålet Tokyo med en last 
fransk vin. Ruten gik over Grønland til Alaska, hvor næste stop var 
Anchorage... 

Dette blev optakten til en opsigtsvækkende radar-visuel observation. 

Bruce S. Maccabee har undersøgt sagen og bringer besætningens his¬ 
torie, som den blev fortalt til Federal Aviation Administration. Den 
engelsksprogede rapport er på 65 sider og bl.a. udvidet med en 
UFO-Nyt artikel (JAL-affæren, 1988), som giver et godt overblik, 
inden man går i gang med den engelske tekst. 

Pris kr. 49,00 

Bestillingsnummer: B-028X 

Bestilles ved at indbetale kr. 49,00 + kr. 17,00, i alt kr. 66,00 
(porto/ekspedition) på giro 9 11 77 25, Postboks 6,2820 
Gentofte. Skriv bestillingsnummer B-028X på modtagerdelen. 


The Fantastic Fli ght 
0f JALI628 

Fotosag 


AF OLE 

HENNINGSEN 



Fænomen over Bremen 


Den 25. december 2000 ved 16-16.30 tiden blev et punktformet, lysende 
objekt iagttaget af en del mennesker fra Bremen i Nordtyskland og filmet 
med et videokamera, medens lyset langsomt bevægede sig på himlen. 



Observatørerne henvendte sig til de 
lokale flyvemyndigheder, der dog 
meddelte, at de ikke havde registre¬ 
ret nogen form for uidentificerede 
mål. Derefter blev observatørerne 
henvist til den tyske ufoorganisa¬ 
tion GEP e.V. i Liidenscheid, hvis 
formand Hans-Werner Peiniger gik 
i gang med at undersøge sagen. 

Nogle observatører mente, efter 
at have set kraftige forstørrelser af 
det filmede, at det drejede sig om 
et roterende, cylindrisk objekt, der 
havde en hale efter sig. 

Billederne blev vist på en tysk 
mailingliste via Internet, hvilket 
affødte en del kommentarer fra 
andre tyske ufointeresserede. 

CENAP's Werner Walter mente i 
første omgang, at det måske kunne 
dreje sig om en mini-varmluftbal- 
lon, ikke som så ofte af papir, men 
måske af kunststoffolie. 

Raid Haertel kommenterede, at 
det var indlysende, at det ikke drej¬ 
ede sig om en nytårsraket, selv om 
tidspunktet ligger lige før nytår. 
Hverken beskrivelserne eller bille¬ 
derne tydede på det, og vidnerne 
måtte desuden også antages at 
kunne genkende en nytårsraket. 

En anden tysk ufoforsker Sascha 
Schomacker bor ikke langt fra 
Bremen og lufthavnen og har set 
masser af fly. Han var af den idé, at 
det kunne dreje sig om et fly kraf¬ 
tigt belyst af den nedgående sol, 
eller måske snarere udstødningen - 
altså en kondensstribe fra et fly, 
kraftigt belyst af den lave sol. 

UFO-Nyt forelagde billederne 
for vor mangeårige fotokonsulent, 
Hans Bødker, der er flyveleder i 
Grønland. 


Via et billedbehandlingsprogram 
i sin computer og ved anvendelsen 
af en række forskellige filtre analy¬ 
serede Hans Bødker det ene af bil¬ 
lederne fra Bremen og havde deref¬ 
ter følgende kommentarer: 

"Anvendelsen af de forskellige 
filtre har ikke kunnet give de helt 
store resultater. Almindeligvis er 
det såkaldte HighPass filter det 
mest interessante, da det kan afslø¬ 
re en snor, hvis et objekt er 
ophængt. Men det er jo ikke aktuelt 
i denne sag. 

Det virker nærmere, som om det 
er mere diffust, nærmest som en 
sky eller en kondensstribe fra et 
fly," siger Hans Bødker til UFO- 
Nyt. 

"Men jeg kan kun forholde mig 
til billedmaterialet, så eventuelle 
øjenvidneberetninger må veje tungt. 
Vi ser jo ofte, at fotografen har 
observeret noget helt andet, end 
han har fotograferet." tilføjer Hans 
Bødker. 

"Kondensstriber optræder på 
mange forskellige måder. Dette 
kunne godt ligne resterne af en 
gammel kondensstribe i opløsning 
belyst af den lavtstående sol - der¬ 
for den rødlige farve. 

En kondensstribe passer også 
med oplysningerne om, at den 
bevægede sig langsomt på himlen. 
Jeg mener ikke, at billederne på 
nogen måde kan bekræfte oplys¬ 
ningen om 'en metallisk, cylindrisk 
genstand', der bevægede sig hen 
over himlen." 

Observatørerne anfører tidspunk¬ 
tet kl. 16, medens de foreliggende 
videooptagelsers tidspunkt er regi¬ 
streret som kl. ca. 16.24/25. 


Hans Bødker har beregnet solens 
nedgangstid til kl. 16.11 for den 
pågældende dato for Bremen-områ- 
det. 

Hans Bødker nævner endvidere, 
at når det nævnes, at man har tjek¬ 
ket med flyvekontrollen, så kan 
dette være et vidt begreb. 
Luftrummet er populært sagt delt 
op i lagdelte kasser, og hvis man 
ikke har tjekket med dem alle, er 
der ingen garanti for, at der fx ikke 
har været fly i området. 

I den aktuelle sag afkræftede de 
lokale flyvemyndigheder også blot 
over for observatørerne, at der skul¬ 
le have været nogen form for 
uidentificerede mål i området. 

Netop i Bremen-området er der 
mange forskellige kontrolinstanser, 
nævner Hans Bødker, der tidligere 
arbejdede som flyveleder i Billund 
Lufthavn. 

Siden en forstørrelse af det første 
videofoto blev analyseret af Hans 
Bødker, er der dukket yderligere 
billeder op fra samme video. 

Disse billeder er gennemgået og 
ligeledes bearbejdet på forskellig 
vis med billedbehandlingsprogram¬ 
mer af undertegnede. Dette har dog 
ikke givet anledning til andre kom¬ 
mentarer og konklusioner, end hvad 
der foreligger fra SUFOI's fotokon¬ 
sulent Hans Bødker. 

Billederne fra Bremen er ikke i 
sig selv særligt epokegørende eller 
spændende, men de illustrerer, hvil¬ 
ke typer af henvendelser der kom¬ 
mer til ufoorganisationer verden 
over, og hvilke tanker folk gør sig i 
den anledning. 

□ 

Den fløj forbi 


Hyppige overskrifter i medierne om nyopdagede asteroider, der raser 
forbi Jorden i kort afstand. 


Adskillige gange om året er der nu 
overskrifter i dagbladene om hidtil 
uopdagede asteroider, der i deres 
bane i rummet om Solen kommer 
forholdsvis tæt på Jordens bane. 

Det seneste eksempel er fra den 
28. december 2000, hvor dagbladet 
B.T. med overskriften "Vi var seks 
timer fra århundredets brag" fortæl¬ 
ler om en asteroide på 50 meter i 
diameter. Den fløj forbi Jorden nat¬ 
ten til lørdag den 23. december. 

Afstanden til Jorden var knapt 
800.000 km, hvilket svarer til det 
dobbelte af Månens afstand fra 
Jorden. I kosmisk sammenhæng er 
dette desværre også kun en ret lille 
afstand. 

Den nyopdagede asteroide fik 
ifølge B.T. navnet 2000 YA og 
havde i sin bane om Solen en has¬ 
tighed på ca. 32 km i sekundet. 

Hvis asteroiden var styrtet ned på 
Jorden, kunne den fx have udslettet 
en storby som London fuldstæn¬ 
digt. 

For få år siden fløj en lille aste¬ 
roide forbi Jorden i en afstand af 
mindre end 100.000 km. 

Jorden bliver døgnet rundt i sin 
bane rundt om Solen bombarderet 
af småstøv, grus og større klumper 
af materiale, der stammer fra pla¬ 
netsystemets dannelse for ca. 4,5- 
4,6 milliarder år siden. Det meste 
af dette materiale brænder op på 
vej ned gennem Jordens atmosfære 
og ses om aftenen som større eller 
mindre stjerneskud. 

Usædvanlige baner eller større 
stumper iagttages ofte som spekta¬ 
kulære syn på nattehimlen og giver 
derfor naturligt nok af og til anled¬ 
ning til rapporter om ufofænome¬ 
ner. 

De fleste stykker, der når helt 
ned på jordoverfladen, forvolder 
normalt ingen større skade - 4/5 af 
Jordens overflade er desuden dæk¬ 
ket af vand. Men fundet af større 
eller mindre kratere rundt om på 
Jorden vidner bestandigt om det 
nedfald, der foregår i vore dage og i 
tidligere geologiske perioder af 
Jordens historie. Og det er absolut 
noget, man bør tage alvorligt. 

I september 2000 anbefalede en 


tre mand stor britisk forskerkomité 
(Task Force on Potentially 
Hazardous Near-Earth Objects) at 
etablere et særligt overvågningssy¬ 
stem i England vedr. asteroider og 
kometer i baner om Solen tæt på 
Jorden. 

Et nyt teleskop burde efter komi¬ 
téens anbefaling opstilles på den 
sydlige halvkugle og være i stand 
til at opdage objekter helt ned til 
100 meter i diameter. Et sådant 
teleskop havde altså alligevel ikke 
opdaget gæsten fra rummet fra 
december måned. 

Med baggrund i den voksende 
interesse og større erkendelse af 
den mulige fare er der i de senere 
år lavet forskellige overvågnings¬ 
programmer, som skal "kigge" efter 


asteroider i baner i Jordens nære 
omegn. 

Asteroider nær Jorden er ikke 
noget nyt fænomen, men det er nu 
muligt at opdage flere og flere af 
dem og beregne deres baner langt 
frem i tiden og dermed faren for, at 
de på et eller andet tidspunkt kolli¬ 
derer med Jorden. Det er foreløbig 
planen at forsøge at lokalisere 90% 
af denne type asteroider eller små¬ 
planeter i løbet af de næste 10 år. 

Planetforskere har ved et møde i 
Torino i Italien forrige år opstillet 
en skala fra 1 -10 i relation til 
objekter i rummet nær Jorden. 
Skalaen tager sit udgangspunkt i 
den lignende Richter-skala til 
måling af jordskælv. 

Et objekt med betegnelsen 0 eller 



B arringer-krateret er 1,2 km i diameter, 150 meter dybt og omgivet af en 30 meter 
høj væg. Krateret er opstået ved et nedslag, som fandt sted for 50.000 år siden. 
Sprængkraften svarede til 10-20 megatons TNT. 



Barringer-krateret set i forhold til en storby. 


AF OLE 

HENNINGSEN 

Her ses banerne 
for de 100 største, 
kendte jord kryd¬ 
sende asteroider. 
Solen er i cen¬ 
trum. Den inder¬ 
ste stiplede cirkel 
er Merkurs bane. 
De viste asteroi¬ 
der udgør for¬ 
mentlig kun 5% af 
samtlige himmel¬ 
legemer, hvis 
baner krydser 
Jordens. 

(Kilde: Jan 
Teuber, Kosmiske 
katastrofer) 


1 vil ikke gøre nogen særlig skade 
på Jorden, hvis det falder ned. 
Medens et objekt med betegnelsen 
10 på denne "Torino Impact Scale" 
vil resultere i en omfattende global, 
klimamæssig katastrofe. Dette er 
sket flere gange tidligere i Jordens 
historie. Den mest kendte katastrofe 
ligger 65 millioner år tilbage i 
tiden. En stor asteroides nedfald 
ved Den mexikanske Golf var med¬ 
virkende til dinosaurernes uddøen. 

I skrivende stund - 14. januar 
2000 - har NASA på deres hjem¬ 
meside: 

http://neo.jpl.nasa.gov/neo/pha.htnil 
registreret 285 asteroider med en 
bane, der gør, at de kan risikere at 
kollidere med Jorden på et eller 
andet tidspunkt i fremtiden. Dette 
er dog ikke ensbetydende med, at 
de også gør det! 

Disse asteroiders baneelementer 
bliver hele tiden opdateret, så man 
kan foretage beregninger på, om de 
kommer tæt på Jorden en gang i 
fremtiden. 

Problemet er så bare, hvad man 
skal gøre, hvis man opdager en 
større asteroide eller komet, der har 
kurs mod Jorden. 

En populær teori er, at man blot 
sender en raket op og sprænger 
asteroiden i småstykker, eller med 
en sprængning - fx med en atom¬ 
bombe - ændrer dens bane, så den 
ikke rammer Jorden. Dette er også 
en populær fremstilling i de senere 
års Hollywood-produktioner. Men 
samtidig en teori, der er lettere sagt 
end gjort. En sådan teknik med til¬ 
hørende startklare raketter og 
sprængkraft råder man ikke over i 
dag. 

Så indtil videre, må man nøjes 
med at kigge videre og udbygge 
varslingssystemet. Og man opdager 
flere og flere. Ikke fordi, der kom¬ 
mer flere af disse trusler fra rum¬ 
met, men fordi overvågningsteknik¬ 
ken bliver bedre og bedre. Hvis det 
ellers er nogen trøst. □ 


Supercomputer overvåger rumfartøjer 


En supercomputer fra IBM skal for¬ 
tolke teleskopbilleder af alt fra 
ufoer til rumskrot, meddelte de 
internationale nyhedsbureauer i 
november 2000. 

Computeren rummer 320 proces¬ 
sorer, 224 GB ram og har 2,9 tera- 
bytes harddiskplads. 

Supercomputeren er installeret i 
Maui High Performance Computing 
Center på Hawaii og skal bl.a. 
anvendes til at behandle billeder fra 


Haleakala-vulkanen og konvertere 
dem til detaljerede fotos eller 
omdanne en serie fotos til video¬ 
klip. 

Men supercomputeren skal også 
benyttes til at analysere og optimere 
teleskopbilleder af fx skadede satel¬ 
litter og rumfartøjer og derved gøre 
det nemmere at afgøre behovet for 
reparationer. 

Selve computeranalysen af de 
detaljerede billeder vil i den nye 


computer kun tage 3-5 sekunder. 

Der er flere brugere af det nye 
udstyr, men det amerikanske flyve¬ 
våben vil primært anvende 
systemet til at spore og identificere 
genstande i kredsløb om Jorden. 

Man forventer, at ukendte objek¬ 
ter kan identificeres efter en tur 
gennem supercomputerens analyse¬ 
program. 

□ 

Ældste himmelfænomen 


Den egyptiske farao Tuthmosis III har på en 3.500 
tet om et gådefuldt himmelfænomen - nu gengivet 
Moses. 


På en granitstele (en flad sten med 
inskriptioner) opregner den egyptis¬ 
ke farao Tuthmosis III en række af 
sine felttog og sejre i nord og syd. 
Stelen er 173 cm høj, 97 cm bred 
og har en tykkelse på ca. 15 cm. 
Den blev opstillet ved Amon- 
templet i Gebel Barkal nær ved 
rigets sydgrænse i det nuværende 
Sudan. 

Ved et af disse krigstogter, der 
gik til Asien, nævnes på stelen et 
astrologisk varsel: Forud for et slag, 
som han derefter vandt som en af 
sine vigtigste sejre, viste en stjerne 
sig på mirakuløs vis på himlen. 

Stelens linje 34 og 35 fortæller 
herom: 

"...vagterne var ved at ankomme 
for at mødes i natten og udføre 
reguleringen (skiftet) af vagten. Der 
var to vagtmænd (siddende over for 
hinanden), og en stjerne kom frem 
syd for dem. Noget lignende er 
aldrig forekommet. Den gik ned 
igen - i retningen over imod dem - 
direkte 'modsat til sig selv' (dvs. 
den gik ned i nord)..." 

Denne næsten 3.500 år gamle 
optegnelse er historiens ældste 
kendte om et så gådefuldt himmel¬ 
fænomen. 

Teksten er oversat af G.A. 

Reisner & M.B. Reisner og gengi¬ 


ves i deres artikel "Inscribed 
Monuments from Gebel Barkal", 
trykt i Zeitschrift fur ågyptische 
Sprache und Altertumskunde, 69. 
Band, Leipzig 1933, side 24ff. 
Forskerne blev i deres oversættel¬ 
sesarbejde bistået af professor Kurt 
Sethe, en af egyptologiens største 
autoriteter. 

Den danske forfatter og Moses¬ 
forsker Ove von Spaeth offentlig¬ 
gør beretningen i sin nyeste bog 
"Gåden om Faraos Datters Søn" og 
tilføjer: 

"...Men en stjerne, der står op og 
går så hurtigt ned igen, samt går fra 
syd til nord - dvs. går 'på tværs' af 
himlen i stedet for fra øst-vestlig - 
er ikke nogen stjerne. 

Af'hurtige' himmelfænomener 
(og derfor ikke kometer), der kan 
flyve i alle retninger, vil et sådant 
uidentificeret objekt ofte være en 
meteorit (glødende meteorsten 
under opløsning oppe i atmosfæ¬ 
ren)..." 

Men, tilføjer Ove von Spaeth: 

"...Havde Tuthmosis III været 
professionel stjernekyndig ligesom 
Senmut, ville han næppe have ladet 
dette fænomen betegne som en 
stjerne..." 

Senmut var dronning Hats- 
hepsuts vesir, der desuden var 


år gammel stele beret- 
i ny dansk bog om 

Egyptens kalenderbestyrer under 
landets 18. dynasti. 

I en artikel i UFO-Nyt nr. 4/2000 
blev der berettet om, hvorledes et 
stjernekort med en planetkonjunk¬ 
tion, der udsmykker loftet i stor¬ 
manden Senmuts gravanlæg ved 
Luxor, kan dateres nøjagtigt til maj 
1.534 f.Kr. ved hjælp af moderne 
astronomiske computer¬ 
beregninger. 1} 

En nærmere redegørelse for disse 
beregninger har Ove von Spaeth 




AF OLE 

HENNINGSEN 



Relief visende 
Tuthmosis III i 
en offerscene. 


Øverste del af 
Tuthmosis III s 
granitstele. 

medtaget som et appendiks til sin 
bog "Gåden om Faraos Datters Søn. 
Attentatet på Moses, Bind 2: 
Moses’ Identitet og Mysterium 
Revurderet," 239 s., ill., 248 kr., 
C.A. Reitzels Forlag 2000. 

Det har undret historikere, at 
Moses ikke skulle have efterladt sig 
noget spor i Egypten. Måske var 
han så i virkeligheden kun en 
mytisk figur. Bogens forfatter er 
dog ikke i tvivl om, at opsigtsvæk¬ 
kende fund rummer nye betydelige 
indicier, der kan verificere Moses’ 
fysiske eksistens i Egypten. Dette 
kan også, if ølge Ove von Spaeths 
efterforskning, nemt påvises ved 
grundig gennemgang og nytolkning 
af de foreliggende kendsgerninger. 

Og den foreliggende bog er 2. 
del af en særdeles spændende og 
utrolig grundig gennemgang af 


dette overvældende kildemateriale. 
Man kan stifte yderligere bekendt¬ 
skab med de udkomne og påtænkte 
bøger og den debat, de har rejst, på 
internetadressen: www.moses- 
egypt.net 

Den egyptiske farao Tuthmosis 
III levede fra ca. 1.509 - 1.455 f.Kr. 
ifølge Ove von Spaeths opstilling af 
den egyptiske kronologi, bl.a. korri¬ 
geret med baggrund i dateringen af 
Senmuts ovennævnte stjernekort. 

Med Tuthmosis III's optegnelser 
på granitstelen fra Amontemplet i 
Gebel Barkal har vi et veldokumen¬ 
teret vidnesbyrd om, at man også 
for 3.500 år siden observerede 
usædvanlige lysfænomener på him¬ 
len. Hvad der så egentlig blev iagt¬ 
taget - det kan vi i dag kun gisne 
om. 

□ 


Note: 

"En detaljeret gennemgang af 
beregninger og baggrundsmateriale 
for opdagelsen fremgår af den 
videnskabelige afhandling udarbej¬ 
det af Ove von Spaeth: Dating the 
Oldest Egyptian Star Map, 
Centaurus Magazine for The 
History of Astronomy, Science and 
Mathematics, Vol. 42, 3, 2000, s. 
151-172, Munksgaard International 
Publishers. 



Farao Tuthmosis lll’s navn skrevet med hieroglyffer og vist i den kongelige kartouche (ramme. Yderst til venstre ses sivet og 
bien, der symboliserer hhv. Øvre og Nedre Egypten. 



Papyrus om "brændende cirkler" 

Der har fra tid til anden i ufotidsskrifter verseret en beretning om en egyptisk papyrus med optegnelser 
om "brændende cirkler" på himlen. 

Også denne papyrus skulle være fraTuthmosis III regeringstid ifølge kilderne, ligesom der også eksiste¬ 
rer en illustration, der skulle vise en afskrift af disse hieroglyffer. 

Det er dog endnu ikke lykkedes undertegnede at spore kilderne tilbage for på den måde at verificere 
ægtheden af materialet. Men skulle UFO-Nyts læsere have kendskab til originale kilder eller andet materi¬ 
ale i relation til en evt. beretning om "brændende cirkler" på himlen fra Tuthmosis IH's regeringstid, hører 
redaktionen meget gerne herom. 

□ 

Balloner over Bjæverskov 


En familie i Bjæverskov på Sjælland så den 7. maj 2000 mellem kl. 12 og 
14 en masse "kugler" på himlen. Fænomenet blev videofilmet i over 8 
minutter, indtil videokameraet løb tør for strøm. SUFOI undersøger sagen i 
øjeblikket. 


Videooptagelsen er optaget i østlig 
retning og viser tydeligt et antal 
lyse punkter på himlen. Optagelsen 
er på godt 8 min. 

SUFOI's fotokonsulent Hans 
Bødker har ca. 3 min. 20 sek. inde i 
optagelsen fundet en ca. 30 sek. 
sekvens, hvor kameraet har været 
sat på stativ eller på anden måde 
har været fastholdt, hvilket under¬ 
bygges delvist af kommentarerne 
på lydsiden. 

Kameraets elevationsvinkel er 
opgivet til ca. 30 til 45 grader. 

Dette bekræftes af optagelser, hvor 
toppen af nogle grantræer er med i 
bunden af billedet. 

Observatørerne fortæller, at 
objekterne så ud til at dale lang¬ 
somt, hvilket det også ser ud til på 
filmen, men man skal her tage den 
høje kameravinkel i betragtning. 
Noget, der drifter vandret forbi i et 
billedfelt med en så høj elevation, 
kan se ud til at passere fra toppen 


af billedet mod bunden, så det 
bagefter ser ud til at dale nedad. I 
virkeligheden drifter de vandret 
gennem bil ledfeltet. 

Et enkelt af objekterne skiller sig 
ud ved tydeligvis at være langt 
større end de andre. 

Balloner, der opsendes samlet, 
eller frigives fra et stort net eller 
flere små net, kan måske ved et 
uheld ikke helt frigives fra nettet, 
eller måske holdes de sammen af 
statisk elektricitet. 

På et tidspunkt kan man på vide¬ 
oens lydside høre, at vidnerne ikke 
længere kan se det store objekt. Det 
kunne skyldes, at de bundtede bal¬ 
loner har løsnet sig og flyver videre 
enkeltvis. 

Hans Bødker oplyser, at 
Bjæverskov ligger inden for 
Københavns Lufthavns Terminal 
Område, og tilføjer: 

"Det er ikke her eller noget andet 
sted i Danmark tilladt at opsende 


store mængder balloner uden først 
at indhente tilladelse fra Statens 
Luftfartsvæsen. En sådan tilladelse 
vil altid indeholde instruktioner 
om, hvordan ballonerne skal opsen¬ 
des. De må aldrig opsendes 
sammenbundtet eller med ting ved¬ 
hæftet. Hvis en sådan tilladelse er 
givet, vil det let kunne bekræftes 
ved skriftligt at henvende sig til 
Statens Luftfartsvæsen med beskri¬ 
velse af billederne, samt opgive 
sted, dato og tid for optagelserne. 
Man vil så hurtigt være i stand til at 
se, om en sådan tilladelse er givet." 

SUFOI afventer i øjeblikket svar 
fra Statens Luftfartsvæsen. Vi hører 
også meget gerne fra læsere, som 
kan kaste nyt lys over denne veldo¬ 
kumenterede observation. 

□ 


AF KIM MØLLER 
HANSEN 






Hans Bødker har 
sammenkopieret 
to billeder 3 min. 
20 sek. og 3 min. 
25 sek. inde i 
optagelsen. 
Hermed kan 
bevægelsesmøn¬ 
stret vises over en 
5 sek. periode 
illustreret med de 
sorte pile. Det ses 
tydeligt, at alle 
objekter bevæger 
sig i samme ret¬ 
ning og lige langt 
på den samme tid. 
Det er herefter 
nærliggende at 
tro, at objekterne 
dri fter for vinden. 
I Danmark er den 
altovervejende 
vindretning i høj¬ 
den vestlig, også 
når det er vind¬ 
stille ved jord¬ 
overfladen. 

Bortførelser 


Rumskønheder efterlod mystisk dna-materiale 


Ufo-bortførelse i Australien bakkes op af fysisk bevis af den pikante type, 
men rejser flere spørgsmål, end den besvarer. 


AF PER BORGAARD 


Villas Boas 
møder rum¬ 
kvinden. 


Antonio Villas Boas fra Brasilien 
var en af de første, der havde en 
pikant oplevelse med et rumvæsen 
- officielt. Hvis der var forløbere, 


tav de rødmende om deres ople¬ 
velser, for tilbage i 50'erne var sex 
ikke noget, man snakkede om - og 
slet ikke i forbindelse med ufoer. 

Men siden er det som bekendt 
blevet en amerikansk nationalsport 
at blive bortført af ufonauter og 
udsat for seksuelt relaterede under¬ 
søgelser og sommetider voldtægt. 

Millioner af amerikanere mener, 
det er sket for dem, men de mang¬ 
ler i sørgelig grad fysiske beviser. 
Ækle skeptikere kan affærdige 
deres påstande som ønsketænkning 
eller mareridt. Men hvad nu, hvis 
de taler sandt - i det mindste nogle 
af dem? 

Et tilfælde fra Australien har 
overskredet grænsen mellem det 
psykiske og det materielle. En nu 
37-årig libaneser, Peter Khoury, der 
i 1973 flyttede til Australien, hæv¬ 
der, at han er blevet voldtaget af to 
kvindelige ufonauter (se også UFO- 
Nyt nr. 3/2000). 

Det kan enhver gal mand komme 
og påstå, men Khoury har bakket 
sin historie op med et bevis, der er 
højst forvirrende: To hår fra et 
"rumvæsen", som er underkastet 


dna-analyse og tilsyneladende viser, 
at Khoury virkelig har været ude 
for noget, der er out of this world. 


Boas startede en sand lavine 


I de ufologiske annaler er den bra¬ 
silianske bondedreng Antonio 
Villas Boas en af de første, der rap¬ 
porterede om kønslig omgang med 
rumvæsner. Den da 23-årige Boas 
fortalte, at han den 15. oktober 
1957 var blevet grebet af to ufonau¬ 
ter og slæbt op i et ufo, hvor en 
blond, men yderst ordknap kvinde 
forførte ham og bagefter antydede, 
at han var blevet brugt som avlstyr. 

Der skulle gå fire år mere, før 
ufo-vidner bare antydede, at de 
havde været udsat for noget, der 
havde seksuelle undertoner. Det var 
ægteparret Betty og Barney Hiil fra 
New Hampshire, der på vej hjem 
fra en ferie i Niagara Fails så et ufo 
og mistede et par timer. 

Senere fik mareridt dem til at 
søge en psykiater, som under hyp¬ 
nose fik ægteparret til at afsløre, at 
de i løbet af den tabte tid var blevet 
slæbt om bord i et ufo og udsat for 
nogle undersøgelser af deres 
kønsorganer - noget som senere er 
blevet hverdagskost i USA. 

De var adskilt, mens det stod på, 


men Betty Hili hørte gentagne 
gange sin mand sige: 

"Jeg tror simpelt hen ikke på det 
her!" 

Det har en hel del mennesker - 
også ufo-forskere - siden givet ham 
helt ret i. Men ægteparrets ople¬ 
velser blev allemandseje med John 
Fullers bog "The Interrupted 
Journey", og siden har to-tre millio¬ 
ner amerikanere (hvis man kan tro 
Gallup-undersøgelserne) været 
udsat for at blive kapret af ufonau¬ 
ter med en uanstændig interesse for 
deres kønsorganer. 

Tendensen tog voldsom fart, da 
kunstmaleren Budd Hopkins i 1980 
udgav bogen "Missing Time", hvor 
en række mennesker under hypnose 
- og passende fortolket - fortalte 
om deres bortførelser, der mindede 
meget om ægteparret Hiils. 

Siden fulgte en anden kunstner, 
Whitley Strieber, der i 
"Communion" og en række andre 
bøger byggede videre på temaet. 
Beklageligvis var Hopkins ikke 
videre optaget af, om hans vidners 
beretninger virkelig var sande - i 
betydningen, at de ikke kun foregik 
inde i vidnernes hoveder - og 
Strieber er mildt sagt endnu mere 
upålidelig. 

Menneskers sære, 
mentale mekanismer 


Den brasilianske bondedreng 
Antonio Villas Boas, som i øvrigt 
forlod sin traktor og blev advokat, 
er desværre forlængst død, men han 
har kunnet glæde sig over, at han 
startede en genre inden for ufologi- 
en. 

Millioner har fulgt hans eksem¬ 
pel og er blevet bortført til ufoer for 
at blive underkastet nærgående og 
meningsløse "lægeundersøgelser". 
Det er blevet en vandrehistorie, en 
ko(s)misk urban legend, som stadig 
lever videre. Uden at nogen har 
kunnet besvare det helt afgørende 
spørgsmål i den forbindelse: Er der 
bare det mindste gran af sandhed i 
disse historier? 

Psykologiske analyser tyder 
afgjort ikke på, at der er hold i 

beretningerne. Det er vores under¬ 
bevidstheds leg med tabuemner - 
som seksualiteten i de fleste sam¬ 
fund er, i hvert fald indtil en vis 
alder - der fremkalder disse "ople¬ 
velser” i menneskers bevidsthed 
eller underbevidsthed. 

Men deres realitet eller mangel 
på samme er irrelevant for dem, der 
har haft oplevelserne. De bliver 
nærmest rasende, hvis deres auten¬ 
ticitet betvivles. Her er i sandhed et 
område, hvor Scientology-guruen 
Ron Hubbards tese tilsyneladende 
slår til: "Det er sandt, hvis det er 
sandt for dig." 

Selvfølgelig er denne påstand 
selvindlysende vanvittig. Selv om 
jeg gerne ville møde en lille fyr fra 
det ydre rum, bliver rumrejsende i 
ufo-fartøjer ikke mere virkelige af 
den grund. 

Heller ikke, selv om jeg var i 
stand til at forestille mig en Orthon 
lige så virkelig, som George 
Adamski beskriver rummanden. Så 
kunne jeg måske bilde mig selv ind, 
at jeg havde mødt en venlig sjæl fra 
Venus, men løgn ville det alligevel 
være...om ikke andet, så fordi 
enhver ægte venusianer med det 
klima, man har på vores søsterpla¬ 
net, ville lide en ynkelig død, hvis 
han blev udsat for vores tynde, gif¬ 
tige atmosfære. Han ville eksplode¬ 
re som en dybhavsfisk, vi trækker 
op på land. 

Millioner på vildveje til 
felandet Magonia 


Det kan jeg jo sagtens påstå. 
Adamski er død, og hans ven 
Orthon har fornemt holdt sig på 
afstand af os jordboere siden. Til 
gengæld har tusinder af andre 
"rumfolk" tilsyneladende parret sig 
som kaniner med forsvarsløse jord¬ 
mennesker. Og hvis du ikke tror på 
det, så se bare "Strengt fortroligt", 
hvor vi møder alskens sære frugter 
af den slags kosmiske mesalliancer. 

Teorien bag såvel "Strengt for¬ 
troligt" som en lang række "seri¬ 
øse" ufo-forskeres teorier er, at 
vennerne derude fra rummets sorte 
dyb ligner os og prøver at skabe 
krydsninger, hybrider, der forener 
deres og vores arveanlæg. Hvorfor 
de skulle være så monomant opsat 
på netop dét, er det til gengæld ret 
umuligt at få en fornuftig forklaring 
på. 

Her er det måske på sin plads at 
erindre, at krydsninger mellem 
fjernt beslægtede arter her på 
Jorden som oftest er ufrugtbare, så 
rumfolkenes maniske forsøg på at 



besvangre jordkvinder har næppe 
nogen fremtid for sig - uanset hvad 
Scully og Mulder måtte mene om 
den sag. 

Det er narreværk og tankespind 
altsammen. Frustrerede menneskers 
bevidste eller ubevidste drømme 
om at være anderledes - og få 
anderledes afkom. Selv hvis prisen 
er at blive tvangsbollet af et lille 
gråt, menneskeagtigt uhyre uden 
følelser. Det er jo sket før i men¬ 
neskets historie - det var sådan, 
feerne fik magt over menneske¬ 
kvinder. 

Men ifølge vidnerne drejer det 
sig ikke om sære åndemagter, men 
konkrete væsner af kød og blod, 
som de prøver at krydse med vort 
kød og blod - selv om chancen for, 
at væsner udviklet på en planet 
omkring en anden stjerne end Solen 
skulle ligne os så meget, at de 
kunne få børn med os, er én ud af 
mange, mange milliarder. 

Dna er til at tage og føle på 


Så vidt, så godt - men hvad gør 
man så, når en velformuleret aus¬ 
tralier af libanesisk afstamning 
møder med et fysisk bevis? Det gør 
Peter Khoury, der i juli 1988 - i en 
alder af 24 år - første gang blev 
hjemsøgt af små, hætteklædte væs¬ 
ner i sit soveværelse. I 1990 blev 
han gift med Vivian, men det for¬ 
hindrede ikke, at to smukke, nøgne 
rumkvinder den 23. juli 1992 hjem¬ 
søgte ham og voldtog ham. 

Antonio Villas Boas ville have 
forstået den følelse af afmagt, der 
fik Khoury til at bide den ene af 
kvinderne - hvorefter de begge for¬ 
svandt. Men de efterlod et fysisk 
bevis: To tynde, blonde hår. 

Ifølge Anomaly Physical 
Evidence Group i Australien viste 
en dna-prøve fra håret, at dette 
blonde hår, der tilsyneladende kom 
fra en kvinde af den europæiske 
race, i stedet havde fem klare dna- 
karaktertræk, der kendetegner en 
sjælden undergruppe under den 
kinesisk-mongolske race. Af alle 


kendte tidligere dna-undersøgte 
mennesker havde kun fire andre de 
distinktive kendetegn, der blev fun¬ 
det i det blonde hår. Alle fire var 
kinesere - med sort hår. Da mito- 
chondrisk dna - den arvemasse, der 
blev fundet i håret - kun nedarves 
gennem moderen, antyder testresul¬ 
tatet, at "rumkvinden" og de fire 
kinesiske kvinder har en fælles for¬ 
moder. 

Hvilken konklusion skal vi så 
drage af denne her historie? At den 
er fri fantasi? At de overdådigt 
frugtbare kinesere forlængst har 
bredt sig til andre planeter? At vi - 
som Scully og Mulder antyder - er 
den ene halvdel af et kosmisk 
krydsavlsprojekt? Eller at nogen 
fortsat driver gæk med os, som 
Jacques Vallee så velunderbygget 
har antydet i adskillige bøger? Det 
sidste er vel det mest sandsynlige. 
Men hvem er så den skjulte joker? 

Det er en interessant verden, vi 
lever i! 

□ 



Barney og Betty 
Hili blev under¬ 
kastet en medi¬ 
cinsk undersø¬ 
gelse af aliens. 


(Tegning: Mark 
Nelson/Kitchen 
Sink Press) 

Ufologi 


Rapporter i tusindvis 


"Som en bibliografi med ubearbejdede uforapporter er UFOCAT 
uforlignelig." (Allan Hendry, The UFO Handbook, 1979) 


"UFOCAT 2000" er en computer¬ 
database med over 124.000 uforap¬ 
porter og relaterede emner udgivet i 
juni 2000. 

Databasen er et resultat af 30 års 
arbejde, som begyndte under flyve¬ 
våbenets Colorado UFO Project, 
også kendt som "Condon 
Komiteen". 

UFOCAT blev startet af dr. 

David R. Saunders, som dengang 
var næstkommanderende forsker 
ved Colorado UFO undersøgelsen 
og professor i psykologi ved 
University of Colorado. Dr. Jacques 
Vallee leverede en stor mængde 
data på omkring 6.000 sager ved 
projektets begyndelse. 

UFOCAT databasen har i en eller 
anden form eksisteret siden foråret 
1967, men gik i dvale i otte år fra 
1982 til 1990, da den hverken blev 
opdateret eller benyttet. I 1976 gav 
dr. Saunders sin version af UFO¬ 
CAT til Center for UFO Studies 
(CUFOS). Fra dengang til 1982 
blev den vedligeholdt og opdateret 
af Fred Merritt i CUFOS’ Chicago 
kontor. Dengang lå databasen på en 
stor IBM mainframecomputer med 
magnetbånd backup. Det var alt for 
dyrt for Centeret at vedligeholde 
databasen på en mainframe, og der¬ 
for blev den taget ud af aktiv tje¬ 
neste og gemt på bånd. 

I 1990 fik ph.d. Donald A. 
Johnson med dr. Saunders mellem¬ 
komst en kopi af UFOCAT på ti 
3,5" disketter fra dr. John Derr ved 
U.S. Geological Survey. Dr. Derr 


havde lavet en disketteversion ud 
fra magnetbåndbackup’en til brug 
for egen forskning. Desværre 
kunne han ikke læse den første del 
af båndet, og derfor manglede de 
første 10.000 sager. Mark 
Rodeghier, leder af CUFOS, forsy¬ 
nede Donald A. Johnson med en 
ældre kopi af magnetbåndback- 
upen. Ved at sammensætte disse to 
datakilder var Johnson i stand til at 
genskabe databasen, som den så ud 
i 1982. Siden dengang er der tilføj¬ 
et 20.000 sager. 

UFOCAT99 blev udgivet i efter¬ 
året 1999 med mere end 111.000 
poster, og den nuværende UFOCAT 
2000 indeholder mere end 124.000 
poster. 

Med de store fremskridt, der er 
sket med software og hardware de 
seneste år, og med det store prisfald 
på RAM og andre hukommelses¬ 
medier, var det på tide at revidere 
UFOCAT's filstruktur. Ved først at 
anvende dBase IV og senere 
Microsoft Access 97 blev filerne 
konverteret til en moderne rela¬ 
tionsdatabase. De fleste af en-bog- 
stavskoderne fra 1970 versionen 
blev erstattet af længere med mere 
indlysende navne. Der blev også til¬ 
føjet adskillige felter. Der blev især 
lagt vægt på at identificere kilden 
til hver uforapport, inklusive obser¬ 
vatørens fulde navn og en længere 
mnemoteknisk kode til referencer. 

Sidst i 1970erne og tidligt i 
1980erne kritiserede mange frem¬ 
trædende ufoforskere brugen af 


UFOCAT til forskningsformål. De 
mest fremtrædende kritikere var 
Allan Hendry og dr. Willy Smith. 
Selv om Donald A. Johnson m.fl. 
gav mange af kritikerne ret, var de 
ikke enige med dem i, at det centra¬ 
le i UFOCAT 2000 ikke kan bruges 
til en meningsfuld forskning. 

UFOCATs brugere må ikke for¬ 
vente at kunne begynde og afslutte 
deres forskning ved alene at bruge 
UFOCAT 2000 - der er for mange 
huller i dataene, og ligesom på 
Internettet er ikke alle kilder lige 
pålidelige og præcise. De resultater, 
man kan få fra UFOCAT 2000, er 
bedst som en reference til den ori¬ 
ginale kilde. Ellers kan forskellen 
mellem dårligt undersøgte rappor¬ 
ter og godt efterforskede observa¬ 
tioner gå tabt. Man kan dog stærkt 
forbedre sin søgen efter informatio¬ 
ner ved at bruge UFOCAT 2000. 

Det, der var sandt, da Allan 
Hendry skrev sin kritik af UFO¬ 
CAT i 1979, er endnu mere sandt i 
dag: UFOCAT 2000 er uforlignelig 
som referencekilde. Der er brugt i 
tusindvis af timer med at lave den, 
og der er brugt måneder på at gøre 
den brugervenlig. 

UFOCAT 2000 står i dag som 
det mest omfattende referenceværk¬ 
tøj og bibliografiske kilde til ufo¬ 
rapporter. 

□ 


UFOCAT 2000 

leveres på en 
cd-rom. 
Systemkrav: 
Window'95/98, 
140 Mb plads 
på harddisk, 16 
Mb RA M og 
database pro¬ 
grammet 
Access97. UFO¬ 
CAT 2000 afvik¬ 
les hurtigst, hvis 
alle filér instal¬ 
leres fra cd-rom 
til harddisk. 


Alle UFO-Nyts læsere har nu chancen for selv at arbejde med dette omfattende værktøj. Du kan forudbestil- 
le et eksemplar af UFOCAT 2000. Prisen er kr. 500,00 og betales først, når vi har de bestilte eksemplarer 
fra USA, hvor vi fremsender girokort. Bestillingsfrist: 7. maj 2001 . 


UFOCAT 2000 

Undertegnede forudbestiller hermed_stk. UFOCAT 2000 cd-rom (å kr. 500,00) 

Navn _„__„..______...._._ 

Adresse . 

E-mail ___________ 

Kuponen sendes til: SUFOI, Postboks 6, 2820 Gentofte. 

A 

Afsløring.01/13,02/15 

Andersen, Per(SUFOI).03/07 

Asteroiden Philip J. Klass.01/20 

Astronaut om besøg fra rummet .04/16 

Astronomi og Rumfart .01/16, 02/19, 03/12, 04/22 

B 

Baggrund for " 19 Direkte" .03/19 

Bedst af alle verdener (bog) .04/19 

Bengtvig, Jørgen (SUFOI) .01/23 

Birkeholm, Torben (SUFOI).03/04 

Borgaard, Per .03/17 

C 

CD-rom nyheder .01/22 

D 

Da Arizona så lyset .02/10 

Danske fund bekræfter asteoridenedslag . . . .02/19 

Danske korncirkler 2000 .04/03 

Daven port, Peter .02/10 

Den britiske regering frigiver UFO X-files . .01/18 
Dommedag udeblev - igen .03/12 

E 

Ecker, Don .04/12 

En kommentar til "19 Direkte" .03/19 

ESA har planer med store luftskibe .02/23 

ET eftersøges - her på Jorden .01/20 

Et historisk øjeblik .03/21 

ET kan ikke sammen med tv .01/19 

F 

Flybesætning så stort, 

trekantet fartøj over Texas .02/13 

Flyvende trekanter .02/12 

Foreningen SUFOI .02/17 

Foto fra satellit skaber mystik .02/16 

Fotos .01/08 

Fra arkiverne .03/21 

Fra vores udsendte .03/15 

Fremmede fartøjer over Aalborg .03/04 

Frost, Karin (SUFOI) død .03/14 

Fysiske spor .01/07 

Fænomener 

.01/04, 01/14, 02/16, 03/22, 04/03, 04/12 

Første DNA bevis i en nærkontakt .03/07 

G 

Gang i søgningen efter 

ikke-jordiske bakterier .01/19 

Gådefulde stjerneskud .03/22 

Gåden i Tunguska løst 

- men stadig et mysterium .01/04 

H 

Flansen, Kim Møller 

& Flemming Rasmussen .01/13 

Hansen, Kim Møller (SUFOI) 01/03, 01/07, 02/03 
02/15, 02/17, 03/03, 03/10, 04/19, 04/22 

Hansen, Knud Møller.02/08 

Hat sætter aliens på plads.02/21 

Henningsen, Ole (SUFOI) .... 01/04, 01/08, 02/04 

.02/14, 02/16, 02/19, 03/22, 04/03, 04/09 

Hessdalen .03/10 

Hvis liv kommer fra rummet, 

må det være meget robust .02/22 

Ildkugle over Danmark .01/16 

Indholdsfortegnelse UFO-Nyt 1999 .01/23 

Interview .04/09 

Is fra Himlen .01/14 

Isen smitter - pas på! .01/16 

J 

Jeg har trykket et spøgelse på næven .03/17 


K 

Kort fortalt ... .01/18, 02/21, 03/12, 03/20, 04/16 


Karin Frost død .03/14 

KGB’s hemmelige film .02/15 

Kig på himlen .03/13 

Kosmonauter og ufoer .04/09 

Kuglelyn, eller .02/08 

L 

Leder . 01/03,02/03,03/03 

Linseformet sky under solformørkelsen ... .01/21 

Liv på andre planeter - siger unge briter ... .01/21 

Luftslag over Finland .01/13 

Lad dig ikke narre af Iridium .02/22 

Læserne skriver .03/19 

Lagrange, Pierre .03/21 

M 

Meteorit rammer Australien .02/23 

Mindeord om Karin Frost .03/14 

Mystik i San Luis Valley .04/16 

Mystikkens Univers .04/19 

N 

Nedfald af englehår i Italien .01/07 

Nedslag på Månen? .04/16 

Notitser .01/19, 02/21, 03/20, 04/16 

Ny opdagelse i egyptisk stjernekort.04/18 

Nye bøger .03/17,04/21 

Nyt om ildkuglen over Danmark .02/14 

Nyt om navne .02/17,04/19 

Nærkontakt .03/07 

Nødraket var nordlys! .03/13 

Når lynet slår ned.04/17 

O 

Oberg, James .04/07 

Observationer . . 02/08, 02/10, 02/12, 02/14, 03/04 
Oplev ufoer i Norge .03/10 

P 

Peruviansk mudderbad får healende 

kræf‘ter fra ufoer.01/21 

Pilkington, Mark .02/12 

R 

Rasmussen, Flemming 

& Kim Møller Hansen .01/13 

Rigtig god timing.02/03 

Rumaffald i Sydafrika .03/12 

Russiske hemmeligheder afsløret .04/07 

S 

Sandheden findes ikke i cyberspace .01/03 

Saturns ringmagere .04/12 

Silkeborgs rumskibe flyver stadig .01/08 

Spielberg ufoer .03/20 

SUFOI .04/19 

Så er rumstationen bemandet .04/22 

T 

Thomas, Lars (SUFOI) .03/15 

Tavshed i 25 år? .03/20 

U 

UFO-NYT 1999 01/23 

Ufoer på NASA film? .02/04 

Ufologi .04/07 

Ulven kommer .03/03 

Utroligt .02/04 

V 

Verdens særeste weekend .03/15 

Video-nyheder .01/24 

0 

Ørken overflyvning .04/17 

Få overblik 



Fra de hemmelige arkiver 

"The Black Vault UFO Collection - Volume 1" er en cd- 
rom, som rummer ikke mindre end 5.000 ufo-dokumenter, 
der for første gang er gjort offentlig tilgængelig i elektro¬ 
nisk form. Læs og bliv overrasket over, hvad der findes i 
arkiverne hos de amerikanske myndigheder. Her finder du 
dokumenter fra FBI, CIA, DIA, OASD m.fl., indekseret 
og opdelt i kategorier - lige til at læse. 

Bestil allerede i dag - oplaget er stærkt begrænset! 

Pris kr. 240,00 

Bestillingsnummer: CD-005 


og ny viden 



På lyd rejse 
i ufoernes verden 


"Mysterious Spheres" skal opleves! Den britiske kompo¬ 
nist og musiker Ricky Seraphico har ladet sig inspirere af 
ufo-temaet og skabt denne instrumental cd med 1 1 numre, 
som tager lytteren med på en kraftfuld og emotionel rejse 
ind i ufoernes verden. 


Pris kr. 169,00 

Bestillingsnummer: L-002 


Hver dag sin observation 

"On This Day In UFO History, 3rd Edition" indeholder 366 observationsberetninger (incl. den 29. februar) med årstal, tid og 
sted, vidnets navn samt et resume afhændelsen. Derudover bringer bogen adresser, telefon/fax-numre, emailadresser og web- 
adresser på mere end 600 internationale ufoorganisationer og ufotidsskrifter. Spiralbind, engelsksproget, 77 sider. 

Pris kr. 175,00 

Bestillingsnummer: B-037 

Kun få eksemplarer tilbage, så skynd dig at bestille. 


Materialerne bestilles ved at indbetale det pågældende beløb + kr. 17 (porto/ekspedition) 
på giro 9 11 77 25, SUFOI, Postboks 6, 2820 Gentofte. 

Husk at skrive bestillingsnumre på modtagerdelen. 





